**Jean Joseph Delplancq** (født 30. januar 1767 i Thieu i Hainault i De østerrikske Nederlandene, død 27. juli 1834 i Tournai i Belgia) var katolsk biskop av Tournai på 1800-tallet og en av grunnleggerne av Det katolske universitet i Mechelen (som senere flyttet til Leuven).

Liv og virke
------------

### Bakgrunn

Jean-Joseph Delplancq ble utdannet ved kollegiet i Le Rœulx og ved det gamle universitetet i Leuven.

### Prest

Han ble presteviet i 1791 av erkebiskopen av Cambrai, Ferdinand-Maximilien-Mériadec de Rohan-Guéménée, ble utnevnt til sogneprest i Ville-en-Hesbaye i 1803, og ble i 1827 dekan i Hannut.

Da kong Vilhelm I av de forente Nederlandene, i henhold til konkordatet han hadde inngått med Den hellige stol i 1827, gikk med på å utnevne biskoper for de vakante bispeseter, ble Delplancq presentert av den apostoliske nuntius som biskop av bispedømmet Liège. Men av frykt for at den beskjedne og omgjengelige Delplancq kunne være for mye under påvirkning av generalvikaren i Liège, Jean-Arnold Barrett, bestemte kong Vilhelm imidlertid ay denne kandidaten skulle til et annet bispedømme.

### Biskop av Tournai

Bispedømmet Tournai hadde vært vakant siden 1819, og Delplancq ble den 18. mai 1829 utnevnt til den 89. biskopen av Tournai. Han ble bispeviet den 25. oktober 1829. Bispevielsen ble foretatt av biskop Nicolas-Alexis Ondernard av Namur; han ble de to Namur-prestene Frédéric-Auguste de Cuvelier og Lambert-François-Joseph de Hauregard. 

I ukene etter ordinasjonen hadde Delplancq en travel timeplan: han dro umiddelbart til Haag for å avlegge troskapsed overfor kongen. Deretter skyndte han seg til Gent for å gi ordonanden Jan Frans Van De Velde bispevielsen i St Bavo-katedralen (8. november 1829).

Etter at den belgiske revolusjonen i 1830 hadde garantert organisasjonsfrihet og utdanningsfrihet, etablerte han skoler drevet av De La Salle-brødrene i Tournai, Péruwelz og Mons. Delplancq grunnla i 1830 presteseminaret i Tournai og gutteseminaret Bonne-Espérance i Vellereille-les-Brayeux. Han var blant grunnleggerne av Det katolske universitet i Mechelen i 1834 (flyttet etter hans død til Leuven i 1835), og overbeviste sine medbiskoper om at det ville være best å søke pavelig godkjenning før han gikk videre med stiftelsen.

Han døde i Tournai 27. juli 1834.

Episkopalgenealogi
------------------

Hans episkopalgenealogi er:

* Biskop Johannes Wolfgang von Bodman (1651–1691)
* Biskop Marquard Rudolf von Rodt (1644–1704) \*bispeviet 1690
* Biskop Alexander Sigismund von der Pfalz-Neuburg (1663–1737) \*1691
* Biskop Johann Jakob von Mayr (1677–1749) \*1719
* Biskop Joseph Ignaz Philipp von Hessen-Darmstadt (1699–1768) \*1741
* Erkebiskop Klemens Wenzeslaus von Sachsen (1739–1812) \*1766
* Erkebiskop Max Franz von Havsburg-Lothringen (1756–1801) \*1785
* Biskop Kaspar Max Droste zu Vischering (1770–1846) \*1795
* Biskop Clemens August Droste zu Vischering (1773–1845) \*1827
* Biskop Josef Ludwig Alois von Hommer (1760-1826) \*1824
* Biskop Nicolas-Alexis Ondernard (1756-1831) \*1828
* Biskop *Jean-Joseph Delplancq* (1767-1834) \*1829

Referanser
----------

1. 1 2 3 4 5 6 7  Aloïs Simon: «Delplancq, Jean Joseph», i *Biographie Nationale de Belgique*, vol. 30 (Brussel, 1958), 327-328.
2. ↑  L' ami de la religion et du roi - Journal ecclésiastique ... Volume 61 (page 392).
3. ↑  Date d'ordination : quelques sources mentionnent 15 novembre 1829 au lieu de 8 novembre 1829. *L' ami de la religion et du roi - Journal ecclésiastique ... Volume 61 (page 392)*.
4. ↑  catholic-hierarchy.org delpl, lest 7. oktober 2023

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF
 |